Diari Oficial de la Generalitat Valenciana


Sumari del DOGV 5538, del 20-06-2007 (2007/6170)

Informació pública de l'alternativa tècnica del Programa d'Actuació Aïllada de la Unitat d'Execució Única en Sòl Urbà del Pla de Reforma Interior Bodolz de Benicàssim (Castelló).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5538

Data del DOGV
:   20-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6170


Data del document
:   25-04-2007

Organisme emissor
:   Promociones y Gestiones Inmobiliarias Castaño, SL

Tipus de document
:   Informació Pública

Informació pública de l'alternativa tècnica del Programa d'Actuació Aïllada de la Unitat d'Execució Única en Sòl Urbà del Pla de Reforma Interior Bodolz de Benicàssim (Castelló). [2007/6170]  
La societat mercantil Promociones i Gestiones Immobiliarias Castaño, SL, amb domicili a Benicàssim, c/ Bodolz, núm. 3 i amb CIF F66660367, a l'efecte del que establixen els articles 146 i següents de la Llei 16/2005, de 30 de desembre, de la Generalitat, Urbanística Valenciana (LUV) i l'article 258 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística Valenciana (ROGTU), procedix a informar a tots els possibles interessats la seua intenció d'acomplir el Programa d'Actuació Aïllada de la Unitat d'Execució Única en Sòl Urbà del Pla de Reforma Interior Bodolz de Benicàssim.   
I tot això, per mitjà del sotmetiment a exposició al públic de l'alternativa tècnica de programa d'actuació aïllada (comprensiva del pla de reforma interior, projecte d'urbanització, estudi de paisatge, projecte de reparcel·lació voluntària i avantprojecte d'edificació) que ha presentat a fi de desenvolupar l'àmbit referit.  
L'esmentada alternativa tècnica de programa d'actuació aïllada ?juntament amb la documentació que l'acompanya- ha estat degudament protocol·litzada a la notaria d'Esperanza Quiles Pomares, situada a Benicàssim, c/ Sant Tomàs, núm. 78; quart i, en compliment de la LUV i el ROGTU, també s'ha depositat un exemplar d'esta a l'Ajuntament de Benicàssim el dia 11 d'abril de 2007.  
Este anunci se sotmet a exposició al públic en el Diari Oficial de la Comunitat Valenciana. Sense perjuí d'això, amb caràcter previ a l'exposició al públic referida, s'han remés els avisos als titulars cadastrals i registrals afectats, d'acord amb la llista que s'ha protocol·litzat en l'acta notarial.  
En el termini d'un mes des de la publicació en el Diari Oficial de la Comunitat Valenciana qualsevol persona podrà comparéixer en la notaria d'Esperanza Quiles Pomares, i obtindre, a la costa seua, una còpia de l'acta que conté l'alternativa tècnica i la resta de la documentació complementària o sol·licitar que esta li siga exhibida. De la mateixa manera, podrà consultar-se la indicada documentació i l'expedient administratiu corresponent de l'Ajuntament de Benicàssim en les dependències municipals d'eixe ajuntament en horari d'atenció al públic.  
En el citat termini d'un mes es podran presentar al·legacions a la proposta de programa d'actuació aïllada plantejada i, així mateix, alternatives tècniques en competència amb esta.  
Una vegada finalitzat el termini d'exposició pública d'un mes, s'obrirà un termini d'informació pública de 15 dies.  
El termini per a la presentació de proposicions juridicoeconòmiques serà de 10 dies computats des de la finalització dels terminis assenyalats anteriorment.  
Benicàssim, 25 d'abril de 2007.- L'administradora solidària de la societat mercantil Promociones y Gestiones Inmobiliarias Castaño, SL: Adela Castaño Valiente.